EkBass/fiwiki-20250220-pages-articles huggingface dataset:
Bugi Fiction

Bugi Fiction: Legenda sormuksesta on vuonna 2003 valmistunut vaasalaisen Bad Egg Filmsin tekemä toimintakomedia. Elokuva on kuvattu osittain Lontoossa. ==Juoni== Legendan mukaan aikojen alussa luotiin suuria voimia omaava rengas, joka kulki vuosisatoja saman suvun edustajalta toiselle. Renkaalla on monta käyttötarkoitusta, niin ylä- kuin alapäässä ja siksi suku on vaalinut sitä huolellisesti. Jotkut viisaammat ihmiset ovat kutsuneet tätä rengasta jopa sormukseksi. Nyt sormus on kuitenkin kadonnut ja sitä lähtee etsimään suvun tuorein edustaja, lontoolainen John Bugilanca. Tutkimukset johtavat yllättäen Suomeen, jonne John kauhukseen joutuu myös matkustamaan. Edessä on uskomaton seikkailu, jossa tarvitaan nopeita refleksejä, joustavia luita ja kunnollista libidoa. Vastaansa Bugilanca saa nimittäin venäjän mafiosoja, suomalaisia naisia, ninjoja ja muita hahmoja, jotka saavat normaalin ihmisen tuhrimaan housuunsa. Tarunomainen elokuva hyvän ja pahan taistelusta, ystävyydestä, seksistä ja tarpeettomasta väkivallasta vie katsojan maailmaan, jolle mielikuvituskaan ei vedä vertoja. ==Rooleissa== ==Tuotantoryhmä== Ohjaus Markus Staaf Käsikirjoitus Markus Staaf, Aki Hahto, Heidi Hakala, Marko Perälä Apulaisohjaaja Aki Hahto Kuvaus Markus Staaf Maskeeraus Markus Staaf, Marko Perälä Leikkaus Markus Staaf Erikoistehosteet Markus Staaf, Joakim Finholm Tunnusmusiikki The Boogies Musiikki Kai Hahto, Aki Hahto, Markus Staaf Tuottaja Markus Staaf, Lars Backlund Tuotantoyhtiö Bad Egg Films Ky Elokuvan levitys Future Film Oy ==Esitykset== Elokuva on esitetty 9. ja 14. huhtikuuta 2003 Wasa Palatsissa Vaasassa. Kyseessä oli elokuvan alkuperäisen 85-minuuttisen version ainoat julkiset esitykset. Elokuva esitettiin myös Norjan Trondheimissa, Midt-Nordisk Film Festival:lla 30. lokakuuta 2004. ==DVD-julkaisu== Suomessa Bugi Fiction julkaistiin myynti- ja vuokra-DVD:nä 13. helmikuuta 2004. Julkaisijana toimi Future Film. Kansikuva Kuvafomaatti Ääniraita Tekstitys Lisämateriaali 16:9 Anamorfinen Widescreen 2.35:1 englanti venäjä - Dolby Digital 5.1 suomi englanti ruotsi * Näin Tehtiin Bugi Fiction -dokumentti * Dokumentti kivusta * The School of Shaolin Egg dokumentti * Multiangle tappelukohtaus * Soundtrack listening * Musiikkivideo * Poistettuja kohtauksia * Pilalle menneitä otoksia * 3 Bugi Fiction traileria, Frankenström trailer, Maanantai trailer * Valokuva Galleria * Audiokommenttiraita suomeksi * Audiokommenttiraita englanniksi Luokka:Suomalaiset independent-elokuvat Luokka:Suomalaiset komediaelokuvat Luokka:Vuoden 2003 suomalaiset elokuvat Luokka:Suomalaiset toimintaelokuvat
Työstökone

Työstökone on kone, jolla muotoillaan metallia tai jotakin muuta kiinteää materiaalia jollakin materiaalia poistavalla menetelmällä. Työstökoneissa on jokin tapa tuottaa ohjattu liike, jolla työstettävään kappaleeseen saadaan haluttu muoto. Lastuavia työstökoneita ovat muun muassa sorvit, jyrsinkoneet ja porat. Työstökone voi olla manuaalisesti ohjattu, kuten tyypillisesti harrastuskäytössä olevat, mutta teollisessa tuotannossa olevissa on yleensä numeerinen ohjaus. *
Kimmo Lehtonen (keilaaja)

Kimmo Juhani Lehtonen (s. 12. maaliskuuta 1968 Helsinki) on suomalainen keilaaja. Kimmo aloitti keilailiun vuonna 1980, ja pääsi maajoukkueeseen vuonna 1985. Kimmo oli nuorin sm-finalisti kautta aikain vuonna 1984, kun hän pääsi finaalin myös 16-vuotiaan Sami Luodon kanssa. ==Saavutukset== ===Kotimaiset arvokilpailut=== *1984 SM-hopea *1984 SM-parikulta *1986 SM- liigakulta *1987 SM-joukkuekulta *1987 SM-liigapronssi *1992 SM-liigakulta *1994 SM-liigakulta *1995 SM-liigakulta *1996 SM-liigapronssi *1997 SM- joukkuepronssi *1997 SM-liigakulta *1998 SM-liigapronssi *1999 SM-joukkuehopea *1999 SM-liigahopea *2000 SM-hopea *2000 SM-joukkuehopea *2001 SM-pronssi *2001 SM-joukkuehopea *2001 SM-parihopea *2001 SM-liigakulta *2002 SM- liigapronssi *2002 Ballmaster Open, 1.sija *2002-2003 Ranking-kiertueen ylivoimainen ykkönen (4 turnausta, 3 voittoa) *2005 Suomen Ranking Masters, 1.sija *2007 Ballmaster Open, 1.sija * 2012 SM-pronssi henkilökohtainen * 2013 SM-joukkuepronssi * 2013 SM-parihopea ( Tatu Lehtosen kanssa, Kimmon poika ) * 2013 SM-kulta henkilökohtainen * 2014 SM-parihopea ( Tatu Lehtosen kanssa, Kimmo poika ) * 2014 SM-liigapronssi * 2022 SM-liigapronssi ===Kansainväliset arvokilpailut=== *1985 Juniorit PM-parikulta *1985 Juniorit PM-joukkuepronssi *1985 EM-joukkuekulta *1985 EM-singlehopea *1986 Joukkueiden Eurooppa-cup pronssi *1992 Joukkueiden Eurooppa-cup kulta *1992 PM-paripronssi *1998 Joukkueiden maailmancup pronssi *1999 PM-joukkuehopea *1999 MM-parihopea *1999 MM-Masters 4. sija *2000 Joukkueiden Eurooppa-cup kulta *2001 PM-joukkuehopea *2001 PM-parihopea *2001 EM-parikulta *2001 EM-triokulta *2001 EM- joukkuepronssi *2001 EM-Masterspronssi *2001 EM-All Events -pronssi *2004 Joukkueiden Eurooppa-cup kulta *2005 World Ranking Master, 1.sija *2005 EM- joukkuekulta *2005 EM-triokulta *2005 EM-Masterspronssi *2005 EM-All Events -pronssi *2006 MM-joukkuepronssi *2007 EM-triokulta *2007 EM-joukkuepronssi * 2009 EM-joukkuekulta * 2011 EM-triopronssi * 2011 EM-joukkuehopea * 2013 Eurooppa Cup kulta henkilökohtainen * 2014 MM-parihopea * 2015 EM-triokulta * 2015 EM-All Events-pronssi * 2015 EM-joukkuekulta *2019 Senioreiden MM- joukkuehopea *2019 Senioreiden henkilökohtainen MM-Masterspronssi *2021 Senioreiden henkilökohtainen MM-Masterspronssi *2021 Senioreiden MM-parikulta *2021 Senioreiden mixed team MM-hopea *2022 EM-parihopea *2022 EM- joukkuepronssi *Maajoukkueura päättyi 2022 ===Suomen keilailuliiton Pelaajaneulat=== *1984 Hopeinen pelaajaneula *1986 Kultainen pelaajaneula *1997 Kultainen pelaajaneula lehvin *2006 Timanttineula ==Ennätykset== *300-sarjoja 33 *3s. 857 (keskiarvo 285,66) Kungsbacka Ruotsi, 2000 *5s. 1346 (keskiarvo 269,2) Ranking Helsinki, 2016 *6s. 1604 (keskiarvo 267,33) Tuusula, 2011 *8s. 2060 (keskiarvo 257,5) Ranking Tali, Helsinki 2016 *14s. 3572 (keskiarvo 255,14) Kungsbacka Ruotsi, 2000 ==Aiheesta muualla== * keilailu.fi - Kimmo Lehtonen * ballmaster.fi - Kimmo Lehtonen Luokka:Suomalaiset keilaajat Luokka:Vuonna 1968 syntyneet Luokka:Elävät henkilöt
Kimmo Lehtonen

Kimmo Lehtonen (s. 16. kesäkuuta 1967 Turku) on suomalainen tieteiskirjailija. Lehtosen ensimmäinen romaani Timbuktun hetket ilmestyi 1997. Teos kertoo ihmisen suhteesta uskontoon, tietoverkkoihin ja tekoälyyn. Toinen romaani Yli uusien rantojen (2000) käsitteli ihmiskunnan tilannetta suuren mullistuksen, avaruusolentojen vierailun, jälkeisessä tilanteessa. Kolmannen romaaninsa Lueminut (2006) Kimmo Lehtonen julkaisi Internetissä. Romaani on Suomen ensimmäinen kaunokirjallinen Creative Commons -teos. Lueminut kuvaa lähitulevaisuuden maailmaa, jossa ihmiset ja ajatukset muodostavat avoimen verkoston. Hakkerit, anarkistit ja muut radikaalit vaihtoehtoliikkeet haastavat Euroopan unionin. Teos liittyy utopiakirjallisuuden perinteeseen. Lehtosen mukaan Lueminut on paitsi kaunokirjallinen teos myös poliittinen kannanotto avoimen yhteiskunnan puolesta. Kirjan innoittajina ovat toimineet Internet-, Linux- ja avoimen lähdekoodin -ohjelmistojen kehittäjien muodostamien yhteisöjen verkostot. Lehtonen on myös mukana suomalaisten tieteiskirjallisuuden harrastajien järjestötoiminnassa, muun muassa Tähtivaeltaja-lehdessä, ja ylläpitää Babek Nabel -keskustelupalstaa. Päätoimeltaan hän on yrittäjä ja konsultti ja asuu Helsingissä. == Teoksia == * * * * == Novelleja == * ”Agnostikko basaarissa”, teoksessa Hannun basaarissa, 2007. == Aiheesta muualla == * Sanojen aika (Helsingin kaupunginkirjasto) * Karppanen, Pasi: Politiikkaa, yhteiskunnallisia murroksia ja scifin uusia tuulia – haastattelussa Kimmo Lehtonen. Kosmoskynä 4/2000. * Liukkonen, Tero: Arvostelu Yli uusien rantojen -teoksesta. Helsingin Sanomat 28.6.2000. * Soikkeli, M. G.: Arvostelu Yli uusien rantojen -teoksesta. Aikakone 14.8.2000. * Jerrman, Toni: Yli uusien rantojen . Tähtivaeltaja 2/2000. * Tenhunen, Eeva-Liisa: Kutzpah . Tähtivaeltaja 4/2000. Luokka:Suomalaiset tieteiskirjailijat Luokka:Vuonna 1967 syntyneet Luokka:Elävät henkilöt
Kultavuori

Kultavuori on asuinalue Joupin kaupunginosan eteläosassa Seinäjoella.Kaupunginosarajaukset Vuoden 2022 joulukuussa sen väkiluku oli 1 080. Pääasiassa omakoti- ja rivitaloista koostuva Kultavuori kaavoitettiin ja rakennettiin 2000-luvulla. Alueelta on kaupungin keskustaan noin 2–3 kilometriä. Kultavuoressa sijaitsee päiväkoti. Kultavuoren koulu lakkautettiin vuonna 2014 ja sen tilat siirtyivät päiväkodin käyttöön. == Lähteet == Luokka:Jouppi (Seinäjoki)
Kai Levander

Kai John Levander (s. 1943) on suomalainen laivansuunnittelija.TKK:lle neljätoista uutta kunniatohtoriaShip Design and Construction (Archive.org, pdf) Levander aloitti laivasuunnittelijana Wärtsilä-yhtymässä vuonna 1969, ja on toiminut kaikissa sen seuraajayhtiöissä, Masa-Yardsissa ja Aker Finnyardsissa. Hän vastasi eläkkeelle jäämiseensä saakka Aker Yards -yhtiössä risteilijöiden ja matkustajalauttojen tuotekehityksestä, tehtävänimikkeenä Senior Vice President.Kai Levander, Senior Vice President, Aker Yards Naval Architecture, ja on sen jälkeen toiminut konsulttina oman yrityksensä SeaKey Naval Architecture kautta.Kai Levander retires Levander johti 1970-luvun alussa GTS Finnjetin suunnittelua.Varustamojohtaja Olavi Pylkkänen: Finnjet oli yksi kirkkaimmista hankkeistani Hänen johdollaan on kehitetty myös Silja Serenade promenadikansineen, MS Royal Princessin All-Outside-Cabin-muoto, sekä Royal Caribbean -varustamon Millennium-, Vantage- ja Voyager-luokan risteilijät. Vuodesta 1995 hän toimi Trondheimissa Norjan teknis- luonnontieteellisen yliopiston laivanrakennuksen apulaisprofessorina. Vuonna 2008 hänet promovoitiin Teknillisen korkeakoulun kunniatohtoriksi. == Lähteet == Luokka:Suomalaiset insinöörit Luokka:Laivansuunnittelijat Luokka:Vuonna 1943 syntyneet Luokka:Elävät henkilöt
Muskoni

Muskoni (C16H30O) on ketoni, joka on myskin pääkomponentti. Muskonin rakenteen selvitti ensimmäisenä Lavoslav Ružička. Muskoni on rengasrakenteinen ketoni, jonka rengas koostuu viidestätoista hiiliatomista. Kolmanteen hiileen on liittynyt metyyliryhmä. Luonnossa ainetta esiintyy ainoastaan (–)-enantiomeerinäKarl-Georg Fahlbusch, Franz-Josef Hammerschmidt, Johannes Panten, Wilhelm Pickenhagen, Dietmar Schatkowski, Kurt Bauer, Dorothea Garbe & Horst Surburg:Flavors and Fragrances, Ullmann's Encyclopedia of Industrial Chemistry, John Wiley & Sons, New York, 2003. Viitattu 1.7.2014., mutta synteettisesti valmistettuna se esiintyy yleensä raseemisena seoksena. Muskoni liukenee hieman veteen. Aikaisemmin muskonia saatiin uhanalaisen myskihärän eritteestä, mutta nykyään lähes kaikki hajusteissa käytettävä muskoni tuotetaan synteettisesti. Muskonia valmistetaan sitronellaalista olefiinimetateesilla. ==Lähteet== == Aiheesta muualla == *PubChem: Muscone *Human Metabolome Database (HMDB): 3-Methylcyclopentadecanone *Food Component Database (FooDB): 3-Methylcyclopentadecanone *ChemBlink: 3-Methylcyclopentadecanone *Pherobase: Semiochemical - muscone *Bristol University School of Chemistry, Molecule of the Month: Muscone Luokka:Ketonit
Milka Duno

Milka Duno (s. 22. huhtikuuta 1972, Caracas) on venezuelalainen autourheilija. Hän on kaikkien aikojen parhaiten sijoittunut (toinen vuonna 2007) naiskuljettaja Daytonan 24 tunnin ajossahttp://www.citgo.com/Sports/CITGORacing/2007RaceResults/Race2007Daytona1.jsp . Milka Duno on ajanut IndyCar-sarjaa kaudella 2007 SAMAX:n tallissa ja kaudella 2008 Dreyer & Reinbold Racingin tallissa. Hän osallistui myös Indy 500 -kisaan vuonna 2007 ja oli ensimmäinen pistesijoille sijoittunut nainen Le Mansin 24 tunnin ajossa vuonna 2001.http://www.milkaduno.com/profile.html Dunolla on akateeminen koulutus ja hän aloitti autourheilun ollessaan jo 24-vuotias. Duno asuu nykyään Miamissa, Floridassa. == Lähteet == == Aiheesta muualla == * Viralliset kotisivut Luokka:Venezuelalaiset autourheilijat Luokka:American Le Mans Series -kuljettajat Luokka:Grand-Am-kuljettajat Luokka:Porsche Supercup -kuljettajat Luokka:Vuonna 1972 syntyneet Luokka:Elävät henkilöt
Malia Jones

Malia Jones (s. 27. maaliskuuta 1977 Loma Linda, Kalifornia) on yhdysvaltalainen lainelautailija ja malli. Jones on surffannut jo lapsesta ja 15-vuotiaana hän voitti tyttöjen sarjan Yhdysvaltain amatöörimestaruuskilpailuissaESPN:n haastattelu. Surfing Magazine pyysi Jonesia uimapukunumeroonsa ja siitä alkoi Jonesin malliura. People-lehti valitsi hänet maailman 50 kauneinta naista -listalleen. Jones on esiintynyt muun muassa Capri Sunin, VO5 shampoon, American Expressin, Corona-oluen ja Coca-Colan mainoksissa. == Lähteet == == Aiheesta muualla == * Luokka:Yhdysvaltalaiset lainelautailijat Luokka:Yhdysvaltalaiset mallit Luokka:Vuonna 1977 syntyneet Luokka:Elävät henkilöt
Olavi Rytkönen

Olavi Rytkönen (s. 1967) on suomalainen toimittaja, juontaja ja savontaja. Rytkönen on tunnettu lukuisista savon murteelle kääntämistään sarjakuvista (Asterix, Harald Hirmuinen, Lucky Luke) ja muista savonnetuista teksteistä (Apostolien teot, Hustler, Positiivisuutta savolaisittain) sekä Radio Savon monivuotisesta nimikko-ohjelmastaan Radio Rytkönen (2009-2010 Rytkösen Soitot), kuten myös Radio Sandelsilla lähetetystä rootsmusiikin erikoisohjelmastaan Rytkösen Juurikasvu. Savontajan ura alkoi 1997 Asterix- sarjakuvan käännöskilpailun voitosta. Rytkönen ja Paula Antila Helsinki Mediasta palkittiin keväällä 1998 Kemin Sarjakuvapäivillä Lempi International -tunnustuspalkinnolla vuoden parhaasta käännösalbumista, Opeliksin Orjalaevasta. Vuodesta 1990 vuoteen 1999 asti Rytkönen työskenteli vapaa- ajanohjaajana ja sittemmin hän on toiminut ohjelmapalvelu- ja mediayrittäjänä. Rytkösen toimialaan kuuluvat tapahtumajuonnot ja erilaiset ohjelmapalvelut. Toimittajana ja kolumnistina hän on työskennellyt vuodesta 2005 Iisalmen Kaupunkilehdessä ja sittemmin myös Savon Silmukka ja Kainuun Silmukka- lehdissä. Kolumnistina Rytkönen on 2000-luvun alussa toiminut myös Savon Sanomissa, Iisalmen Sanomissa sekä Warkauden Lehdessä. Vuosina 2008-09 Rytkönen työskenteli copywriter-toimittajana joensuulais-kuopiolaisessa Idealmainos Oy:ssä. Vuodesta 2012 Rytkönen on säännöllisesti kirjoittanut yrityskuvalehti Savon XPressiin sekä musiikkijulkaisu MusaSavoon. Rytkönen on myös avustanut aktiivisesti Blues News -lehteä keikka- ja konserttiraporttien, henkilöhaastattelujen ja levyarvioiden kautta. Vuonna 1990 Tanhuvaaran Urheiluopistosta valmistunut Rytkönen on 2010-luvulla työskennellyt myös urheilutapahtumien kuuluttajana yleisurheilun eliittikisoista triathloniin ja maastopyöräilystä reiska-jalkapalloon. Eukonkannon MM-kisoissa Rytkösen selostusta ja kuulutuksia on kuultu jo vuodesta 1999 alkaen. Rytkönen on juontanut Finnish Blues Awards -palkintogaalaa alusta lähtien eli vuodesta 2015. Monien muiden musiikkitapahtumien juontojen lisäksi Rytkönen on harrastemielessä soittanut kitaraa ja laulanut mm.yhtyeissä Shakin Skeletons, Litteiden Housujen Miehet, Hyllönen&Pyll;önen sekä vieraillut mm. Halavatun Papat -yhtyeen keikoilla. Rytkönen on ajanut aktiivisesti lavarunouden asiaa Suomessa ja toimittanut Liken kustantamana vuonna 2003 ilmestyneen teoksen Parhaat lavarunot - Johdatus Poetry Slamiin, osa 1, sekä toiminut mc:nä kaikissa Poetry slamin SM-loppukilpailuissa sekä useissa karsintakisoissa vuodesta 2001 alkaen. Rytkönen on myös kirjoittanut Paasilinnan kustantamana teokset Normikeikka 1 ja 2 sekä Hai-kustannuksen kanssa teoksen Iskelmän Musta Kirja yhdessä Mikko E.Sovijärven kanssa. Olavi Rytkönen on toiminut sekä Pohjois-Savon kirjallinen yhdistys Vestäjät ry:n että Kuopio Festivals ry:n hallituksessa. == Lähteet == ==Aiheesta muualla== *www.rytkönen.net - Olavi Rytkösen kotisivut Luokka:Suomalaiset toimittajat Luokka:Suomalaiset juontajat Luokka:Vuonna 1967 syntyneet Luokka:Elävät henkilöt
Amanda Beard

Amanda Ray Beard (s. 29. lokakuuta 1981 Newport Beach, Kalifornia) on yhdysvaltalainen uimari ja malli. Hän on kaksinkertainen olympiavoittaja. Beard debytoi olympialaisissa 14-vuotiaana Atlantassa vuonna 1996. Hän voitti hopeaa 100 ja 200 metrin rintauinnissa ja kultaa 4 × 100 metrin sekaviestissä. Hän on kautta aikojen toiseksi nuorin yhdysvaltalainen olympiavoittaja uintilajeissahttp://www.usolympicteam.com/26_1239.htm. Neljä vuotta myöhemmin Sydneyssä Beard oli pronssilla 200 metrin rintauinnissa. Vuonna 2003 Beard ui maailmanmestariksi ja teki maailmanennätyksen 200 metrin rintauinnissa. Seuraavan vuoden olympialaisissa Ateenassa hän otti saman matkan olympiakultaa sekä hopeaa 200 metrin sekauinnissa ja 4 × 100 metrin sekauintiviestissä. Beard on esiintynyt mallina Sports Illustratedin klassisessa uimapukunumerossa vuonna 2006 ja alastonkuvissa heinäkuun 2007 Playboyssa. Hän on kasvissyöjähttp://voices.washingtonpost.com/dcsportsbog/2008/08/amanda_beard_talks_about_being.html . == Lähteet == == Aiheesta muualla == * Viralliset kotisivut * Beardin elämäkerta USA:n olympiakomitean sivuilla Luokka:Yhdysvaltalaiset mallit Luokka:Yhdysvaltalaiset olympiavoittajat Luokka:Yhdysvaltalaiset uimarit Luokka:Vuonna 1981 syntyneet Luokka:Elävät henkilöt
Malebon allas

Malebon allas on järvimäinen leventymä Kongo-joessa. Se on noin 35 kilometriä pitkä ja 22 kilometriä leveä. Altaan keskellä sijaitsee rämeinen Mbamun saari. Altaan syvyys vaihtelee 3–10 metrin välillä. Kongon tasavallan pääkaupunki Brazzaville ja Kongon demokraattisen tasavallan pääkaupunki Kinshasa sijaitsevat altaan vastakkaisilla rannoilla. Malebon altaalta voi purjehtia Kongo-jokea ylös aina Kisanganiin asti. Alajuoksuun ei voi purjehtia vesiputousten takia. Luokka:Kongon tasavallan maantiede Luokka:Kongon demokraattisen tasavallan maantiede
Jin Akanishi

Jin Akanishi (, s. 4. heinäkuuta 1984 Tokio, Japani) on japanilainen laulaja- näyttelijä ja yhtye Kat-tunin entinen jäsen. Akanishi kuuluu Johnny’s jimusho -tuotantoyhtiön listoille. Akanishi ilmoitti 13. lokakuuta 2006 lähtevänsä Los Angelesiin opiskelemaan ja palasi sieltä takaisin 19. huhtikuuta 2007, jolloin ryhtyi aktiivisemmaksi yhtyeessään. Akanishi kuitenkin erosi yhtyeestä vuonna 2010. Akanishi on naimisissa näyttelijä Meisa Kurokin kanssa. == Studioalbumit == * Olympos (2010) * Japonicana (2012) * #JustJin (2013) * Me (2015) * Audio Fashion (2016) * Blessèd (2017) * Thank You (2019) ==Filmografia== Elokuvat * Bandage (2010) * 47 Ronin (2013) Televisio * Ppoi (NTV, 1999) * Kowai nichiyōbi (1999) * Best Friend (1999) * Taiyō wa Shizumanai (Fuji TV, 2000) * Haregi, koko ichiban (NHK, 2000) * Omae no yukichi ga naite iru (TV Asahi, 2001) * X’mas nante daikirai (NTV, 2004) * Gokusen, 2. kausi (NTV, 2005) * Anego (NTV, 2005) * Yukan club (NTV, 2007) ==Aiheesta muualla== * Akanishi Jin Luokka:Japanilaiset laulajat Luokka:Japanilaiset näyttelijät Luokka:Vuonna 1984 syntyneet Luokka:Elävät henkilöt
Cornell Woolrich

Cornell George Hopley-Woolrich (4. joulukuuta 1903 – 25. syyskuuta 1968) oli yhdysvaltalainen kirjailija. Woolrich tunnetaan etenkin rikoskirjailijana, ja hänen arvostetun elämäkertansa First You Dream, Then You Dream kirjoittaja Francis M. Nevins on pitänyt häntä yhtenä aikakauden parhaista dekkaristeista. Joitakin tunnetuimpia teoksiaan hän julkaisi salanimillä William Irish ja George Hopley. Woolrich merkitys Hollywoodissa on huomattava: hänen teksteihinsä perustuu noin 25 elokuvaa, muun muassa Alfred Hitchcockin ohjaama Takaikkuna. Rainer Werner Fassbinderin elokuva Martha perustuu hänen novelliinsa "For the Rest of Her Life", François Truffaut'n elokuva Morsian pukeutui mustaan romaaniin Waltz into Darkness. Merkittävimpänä pidetään Woolrich tuotantoa vuosilta 1940–1948.Richard Corliss, That Old Feeling: Woolrich's World , Time Online, luettu 19.8.2010 ==Lähteet== ==Aiheesta muualla== * * Suspense: After Dinner Story * Suspense: Momentum (Murder Always Gathers Momentum) * Suspense: Post Mortem * Suspense: Three O'Clock * Tribute to Woolrich website Luokka:Yhdysvaltalaiset kirjailijat Luokka:Amputoidut henkilöt Luokka:Vuonna 1903 syntyneet Luokka:Vuonna 1968 kuolleet
Raimond van der Gouw

Raimond van der Gouw (s. 24. maaliskuuta 1963 Oldenzaal, Alankomaat) on alankomaalainen entinen jalkapalloilija, pelipaikaltaan maalivahti. Nykyään hän toimii Sunderlandin maalivahtivalmentajana. Hänet tunnetaan ehkä parhaiten vuosistaan Mancester Unitedissa, ja juuri tuossa seurassa hän voitti Mestareiden liigan kaudella 1998-1999. Kesäkuussa 2007 van der Gouw lopetti peliuransa ja ryhtyi maalivahtivalmentajaksi Sunderlandissa ollen näin seuran ensimmäinen maalivahtivalmentaja. Luokka:Alankomaalaiset jalkapallomaalivahdit Luokka:Alankomaalaiset jalkapallovalmentajat Luokka:Vuonna 1963 syntyneet Luokka:Elävät henkilöt
Keuhkopussinontelo

Keuhkopussinontelo eli pleuraontelo () on keuhkopussin lehtien väliin jäävä tila. Keuhkopussinontelon täyttää keuhkopussin lehtien tuottama proteiinipitoinen neste, jonka tehtävänä on yhdessä keuhkopussin lehtien kanssa vähentää keuhkojen liikkeestä aiheutuvaa kitkaa. Luokka:Hengityselimistö Luokka:Rintaontelon elimet zh:胸膜
Patrik Nevalainen

Patrik Nevalainen (s. 27. tammikuuta 1987 Uumaja, Ruotsi) on ruotsinsuomalainen jääkiekkopuolustaja, joka teki keväällä 2011 kaksivuotisen sopimuksen Allsvenskanin Almtunan kanssa. Nevalainen pelasi ensimmäiset miesten ottelunsa IF Björklövenin riveissä Allsvenskanissa. Hän debytoi Allsvenskanissa kaudella 2004–2005. Nevalainen siirtyi kaudeksi 2008–2009 SM- liigaan Rauman Lukkoon. Ensimmäisellä Lukko-kaudellaan Nevalainen pelasi 56 ottelua ja teki niissä pisteet 1+7. Toisella kaudellaan hän ehti pelata vain 12 ottelua, kun hänet lainattiin tammikuussa Elitserienin Timrå IK:hon. Timråssa hän pelasi ennen paluutaan Lukkoon viisi ottelua. Keväällä 2010 Nevalainen teki kaksivuotisen sopimuksen Allsvenskanin Malmö Redhawksin kanssa. Nevalainen pelasi lopulta vain kauden ja 50 ottelua Malmössä, sillä hänen sopimuksensa purettiin toukokuussa 2011. Seuraavaksi hän siirtyi Almtunaan, jonka kanssa teki kahden vuoden sopimuksen. Hän edusti Ruotsia nuorten MM-kisoissa 2007. Patrik Nevalaisen kaksoissisar Frida on pelannut kolme viimeisintä kauttaan MoDossa Ruotsin naistensarjaa. == Lähteet == * === Viitteet === Luokka:Ruotsalaiset jääkiekkoilijat Luokka:Suomalaiset jääkiekkoilijat Luokka:Vuonna 1987 syntyneet Luokka:Elävät henkilöt Luokka:Ruotsinsuomalaiset henkilöt
Nino Salukvadze

Nino Salukvadze (; s. 1. helmikuuta 1969 Tbilisi) on georgialainen pistooliampuja ja olympiavoittaja. Hän on ensimmäinen nainen, joka on kilpaillut kymmenessä olympialaisessa. Nino Salukvadze on saavuttanut olympialaisissa Soulissa 1988 kultaa 25 m urheilupistoolissa ja hopeaa 10 m ilmapistoolissa. Seuraavan olympiamitalinsa Salukvadze voitti 20 vuotta myöhemmin Pekingissä, jossa hän sijoittui pronssille 10 m ilmapistoolissa. MM- kilpailuissa Salukvadze on voittanut useita joukkuemaailmanmestaruuksia, mutta hänellä on henkilökohtainen maailmanmestaruus 10 m ilmapistoolista Sarajevosta 1991, saman lajin hopea Lahdesta 2002 ja pronssia 25 m urheilupistoolista Suhlista 1986. Salukvadze osallistui kymmenenteensä olympiakilpailuun Pariisissa 2024. Hänestä tuli ensimmäinen nainen, joka on osallistunut kymmeniin olympialaisiin, ja ensimmäinen urheilija, joka on ollut mukana kymmenessä olympialaisessa putkeen. Häntä ennen kymmenessä olympialaisessa on kilpaillut kanadalainen ratsastaja Ian Millar. Salukvadze sijoittui Pariisissa 10 metrin ilmapistoolin karsinnassa sijalle 38 ja 25 metrin ilmapistoolissa sijalle 40. ==Lähteet== *Profiili ISSF Newssissä *ISSF:n tietokanta Luokka:Georgialaiset ampujat Luokka:Neuvostoliittolaiset ampujat Luokka:Neuvostoliittolaiset olympiavoittajat Luokka:Georgialaiset olympiamitalistit Luokka:Vuonna 1969 syntyneet Luokka:Elävät henkilöt
Kalle Leinonen

Kalle Johannes Leinonen (s. 8. marraskuuta 1989 Siilinjärvi) on suomalainen uransa lopettanut freestylehiihtäjä. Leinonen edusti KuoSi Freestyle -seuraa. Leinonen sijoittui kahdeksanneksi half-pipen ensimmäisessä MM-kilpailussa Rukalla vuonna 2005. Hän sai pronssia nuorten MM-kilpailujen half-pipessa 2007. Freestylen half-pipen maailmancupin hän voitti kausilla 2005–2006 ja 2006–2007 sekä oli toinen kaudella 2007–2008. Freestylehiihdon kokonaiscupissa hän oli kymmenes kaudella 2005–2006. Voittaessaan half-pipen maailmancupin kaudella 2005–2006 hieman yli 16-vuotiaana Leinosesta tuli nuorin suomalainen hiihtolajien maailmancupin voittaja. Vuoden 2013 talviuniversiadeissa Leinonen voitti kultaa slopestylessa. Kalle Leinosen kaksoissisko on alppihiihtäjä Sanni Leinonen. == Lähteet == * * Leinonen Suomen Hiihtoliiton sivuilla ===Viitteet=== Luokka:Suomalaiset freestylehiihtäjät Luokka:Vuonna 1989 syntyneet Luokka:Elävät henkilöt
Giovanni Antonio Amedeo Plana

Giovanni Antonio Amedeo Plana (6. marraskuuta 1781 – 20. tammikuuta 1864) oli italialainen tähtitieteilijä. Hän työskenteli pitkään Torinon yliopistossa. Planalle myönnettiin Copley-mitali 1834 ja Royal Astronomical Societyn kultamitali 1840. Hänet valittiin 80-vuotiaana jäseneksi Ranskan tiedeakatemiaan. Planan mukaan on nimetty kraatteri Kuussa. Luokka:Italialaiset tähtitieteilijät Luokka:Copley-mitalin saajat Luokka:Ranskan tiedeakatemian jäsenet Luokka:Vuonna 1781 syntyneet Luokka:Vuonna 1864 kuolleet
Xu Dan

Xu Dan (s. 13. huhtikuuta 1969 Chang Chun) on kiinalainen pistooliampuja. Xu Dan on voittanut kolme joukkuemaailmanmestaruutta. Ensimmäiset kaksi tulivat Barcelonasta 1998 10 m ilmapistoolissa ja 50 m pistoolissa. Seuraavissa MM- kilpailuissa Lahdessa 2002 jälleen 50 m pistoolista. ==Lähteet== *Profiili ISSF Newssissä *ISSF:n tietokanta Luokka:Kiinalaiset ampujat Luokka:Vuonna 1969 syntyneet Luokka:Elävät henkilöt
Alfonso II (Aragonia)

Aragonian Alfonso II (25. maaliskuuta 1157 – 26. huhtikuuta 1196) oli keskiajan hallitsija, joka toimi Aragonian kuninkaana vuodesta 1164 ja Barcelonan kreivinä vuodesta 1162. Hän oli Aragonin kuningatar Peronellan ja Barcelonan kreivi Ramón Berenguer IV:n poika, ja periessään molemmat valtaistuimet hän yhdisti kaksi valtakuntaa liittoon, josta tuli pysyvä. Alfonso toimi myös Provencen kreivinä vuosina 1167–1171. Alfonso oli aikanaan huomattava runoilija. Hän oli naimisissa Sancha Kastilialaisen kanssa ja sai useita lapsia. Alfonson kuoleman jälkeen seuraajaksi nousi hänen poikansa Pietari Katolilainen. Tytär Constanze avioitui vuosien 1196-1200 välisenä aikana Unkarin kuningas Imren kanssa ja tämän kuoltua 1204, Pyhän saksalais- roomalaisen keisarikunnan keisari Fredrik II:n kanssa. == Lähteet == Luokka:Aragonian hallitsijat‎ Luokka:Trubaduurit Luokka:Espanjalaiset runoilijat Luokka:Vuonna 1157 syntyneet Luokka:Vuonna 1196 kuolleet
Maksim Sokolov

Maksim Anatoljevitš Sokolov (, s. 27. toukokuuta 1972 Leningrad, Venäjän SFNT, Neuvostoliitto) on venäläinen entinen jääkiekkomaalivahti. Sokolov on edustanut seurajoukkuetasolla Venäjän superliigassa SKA Pietaria, Severstal Tšerepovetsia, Avangard Omskia, Metallurg Novokuznetskia ja Traktor Tšeljabinskia. Sokolov on pelannut myös Venäjän maajoukkueessa. Maajoukkueuran huippuhetket ajoittuivat Ruotsin MM-kilpailuihin 2002, jolloin hän torjui Venäjälle hopeaa. Hänet valittiin turnauksen parhaaksi maalivahdiksi ja tähdistökentälliseen. Vuoden 2002 maailmanmestaruuskisoissa Sokolov torjui Suomea vastaan 43 kertaa ja hänen ansiostaan Venäjä selvisi loppuotteluun Slovakiaa vastaan. == Lähteet == * * Luokka:Venäläiset jääkiekkomaalivahdit Luokka:Venäläiset jääkiekkovalmentajat Luokka:Vuonna 1972 syntyneet Luokka:Elävät henkilöt
Peire Vidal

Peire Vidal oli keskiajan trubaduuri. Hän syntyi Toulousessa, mutta vaikutti uransa aikana laajalla alueella. Hänen elinvuosistaan ei ole tarkkaa tietoa, mutta hän oli aktiivinen 1100-luvun lopulla ja 1200-luvun alussa. Vidalilta on säilynyt kymmeniä runoja, joista kolmeentoista myös melodiat.http://www.hoasm.org/IIA/Vidal.html == Lähteet == Luokka:Trubaduurit Luokka:Ranskalaiset runoilijat
Pietari II (Aragonia)

Pietari II Katolilainen (1174 – 12. syyskuuta 1213) oli Aragonian kuningas ja Barcelonan kreivi vuodesta 1196. Pietaria edelsi hänen isänsä Alfonso II ja seurasi poikansa Jaakko I. Luokka:Aragonian hallitsijat Luokka:Vuonna 1174 syntyneet Luokka:Vuonna 1213 kuolleet
Peronella

Peronella eli Petronila (1135 – 17. lokakuuta 1174) oli Aragonian hallitsija vuosina 1137–1162. == Suku == Peronellan isä oli Ramiro II, jolta hän peri kruunun kaksivuotiaana vuonna 1137. Tämän jälkeen Ramiro II vetäytyi 13. marraskuuta 1137 luostariin. == Avioliitto ja lapset == Hänet kihlattiin kahden vuoden ikäisenä 11. elokuuta 1137 Barcelonan kreivin Ramón Berenguer IV:n kanssa. Heidän poikansa oli Alfonso II. == Perintö == Miehensä Barcelonan kreivin Ramón Berenguer IV:n kuoltua vuonna 1162 Peronella luopui kruunusta poikansa Alfonson hyväksi. Luokka:Aragonian hallitsijat Luokka:Vuonna 1135 syntyneet Luokka:Vuonna 1174 kuolleet Luokka:Aragonian kuninkaalliset
Crystal Ball

Crystal Ball voi tarkoittaa seuraavia asioita: *Crystal Ball, sveitsiläinen hard rock -yhtye *"Crystal Ball", Keanen kappale *"Crystal Ball", Styxin kappale *"Crystal Ball", Yngwie Malmsteenin kappale *Crystal Ball, Princen albumi *Crystal Ball, Styxin albumi *Crystal Ball, hiukkasilmaisin Stanfordin yliopiston SPEAR-kiihdyttimessä
Marc Fumaroli

Marc Fumaroli (10. kesäkuuta 1932 – 24. kesäkuuta 2020È morto Marc Fumaroli, maestro di retorica ) oli ranskalainen historioitsija, esseisti ja retoorikko. Hän on Collège de Francen professori. Fumarolista tuli 2. maaliskuuta 1995 Ranskan akatemian jäsen. Hänellä on tuoli 6. Hän on muun muassa Kunnialegioonan upseeri, Ordre des Arts et des Lettres'n komentaja ja Ordre National du Mériten komentaja. Fumarolille myönnettiin vuonna 2001 Balzan- palkinto. == Lähteet == Luokka:Ranskalaiset historioitsijat Luokka:Ranskalaiset kirjailijat Luokka:Ranskan akatemian jäsenet Luokka:Vuonna 1932 syntyneet Luokka:Vuonna 2020 kuolleet
Sädesiipisimppu

__NOTOC__ Sädesiipisimppu (Pterois radiata) on erikoisen muotoinen kala, jota pidetään joskus meriakvaarioissa samoin kuin sukulaistaan siipisimppua. Se on tappavan myrkyllinen. == Ulkonäkö ja koko == Sädesiipisimppu voi kasvaa 23 cm pitkäksi.Fishlore Toisin kuin muilla siipisimpuilla, sen eväruodot ovat paljaat. == Alkuperä == Sädesiipisimppu on kotoisin Intian valtamereltä ja Tyynenmeren länsiosasta. == Käyttäytyminen == Sädesiipisimppu on luonnossa yöeläin. Sädesiipisimppuja voi pitää samankokoisten tai isompien kalojen kanssa - pienemmät tulevat syödyiksi. Se ei sovi myöskään riutta-akvaarioon, sillä se saattaa syödä selkärangattomia. Usein suositellaan pidettäväksi vain yhtä siipisimppua altaassa.Saltwaterfish == Lähteet == Luokka:Meriakvaariokalat Luokka:Skorpionisimput
Kuuperhokala

Kuuperhokala (Chaetodon lunula) on koralliriuttojen ja laguunien kala, jota pidetään joskus meriakvaarioissa, ei kuitenkaan riutta-akvaarioissa. == Koko ja ulkonäkö == Kuuperhokala kasvaa 20 cm korkeaksi. Sen vartalo on litteä, ruskea-keltakuvioinen. Silmän läpi kulkee musta juova, jonka takana on hohtavan valkoinen puolikuun muotoinen kuvio, joka on antanut kalalle sen suomenkielisen nimen. == Alkuperä == Kuuperhokalaa tavataan luonnossa Indopasifisella merialueella. Se elää tyypillisesti laguuneissa ja riuttamatalikoilla sekä merenpuoleisilla riutoilla 30 metrin syvyyteen asti. == Käyttäytyminen == Kuuperhokala on aktiivinen öisin. Se syö pieniä selkärangattomia ja korallien polyyppejä. == Lähteet == Luokka:Meriakvaariokalat Luokka:Perhokalat
Scuderia Toro Rosso STR1

Scuderia Toro Rosso STR1 oli Gabriele Tredozin ja Mark Smithin suunnittelema Formula 1 -auto, jota Toro Rosso käytti kaudella . Auto pohjautui Red Bullin kauden RB1-autoon. Kilpakuljettajina tallissa ajoivat italialainen Vitantonio Liuzzi sekä yhdysvaltalainen Scott Speed. Testikuljettajana toimi Neel Jani. Moottorina autossa oli Cosworthin kolmilitrainen rajoitettu V10, kun kaikki muut tallit käyttivät sääntömuutosten takia 2,4-litraisia V8-moottoreita. Syy tähän oli se, että viimeisenä kautenaan suurista talousongelmista kärsinyt Minardi sai FIA:lta erikoisluvan käyttää vanhaa V10-moottoria seuraavalla kaudella ja Toro Rosso käytti porsaanreikää hyväkseen. Renkaat tallille avauskaudella toimitti Michelin. Liuzzi onnistui ajamaan kauden aikana kerran pisteille Yhdysvaltain GP:ssä, jossa hän oli kahdeksas. Speed ylsi parhaimmillaan Australian GP:ssä yhdeksänneksi. Valmistajien MM-sarjassa Toro Rosso sijoittui yhdeksänneksi yhden pisteen turvin. Taakse jäivät muut tulokastallit Midland ja Super Aguri, jotka eivät saavuttaneet pisteitä. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus Toro Rosso Cosworth BHR MAL AUS SMR EUR ESP MON GBR CAN USA FRA GER HUN TUR ITA CHN JPN BRA 1 9. Vitantonio Liuzzi 11 11 Kesk. 14 Kesk. 15† 10 13 13 8 13 10 Kesk. Kesk. 14 10 14 13 Scott Speed 13 Kesk. 9 15 11 Kesk. 13 Kesk. 10 Kesk. 10 12 11 13 13 14 18† 11 Neel Jani TD TD TD TD TD TD TD TD TD TD TD TD TD TD TD TD TD TD == Aiheesta muualla == Luokka:Formula 1 -kausi 2006 Luokka:Toro Rosson Formula 1 -autot
Kill the Romance

Kill The Romance oli lahtelainen modernia metallia soittava yhtye. Toimintansa se aloitti vuonna 2004. Yhtye julkaisi kaksi täyspitkää albumia. Kill The Romance lopetti uransa vuonna 2013. == Jäsenet == ===Viimeinen kokoonpano=== * Ville Hovi - laulu * Mika Tanttu - rummut * Tomi Luoma - kitara * Ville Patrikainen - kitara * Risto Roine - bassokitara (sessio) === Entiset jäsenet === * Antti Kokkonen - kitara * Tuomas Larkovuo - basso * Toni Broman - basso * Janne Tolonen - basso * Raimo Posti - basso * Miika Kallio - basso * Veli- Matti Kyllönen - kosketinsoitin == Diskografia == === Studioalbumit === * * === EP:t === * * * * === DVD:t === * == Lähteet == * Kill The Romance === Viitteet === == Aiheesta muualla == * * Mikseri.net - yhtyeen profiili * Myspace - yhtyeen profiili Luokka:Suomalaiset melodisen death metalin yhtyeet
Timo Kiiskinen (lauluntekijä)

Timo Veli Kiiskinen (s. 30. toukokuuta 1963 Haukivuori) on suomalainen lauluntekijä ja laulaja. Hän on sooloalbumiensa lisäksi säveltänyt kappaleita suomalaisille artisteille. Kiiskinen syntyi eteläsavolaisessa Haukivuoren kunnassa Kantalan kylässä, jossa asui ensimmäisen elivuotensa, josta perhe muutti vuoden kuluttua Heinolaan, jossa kävi koulunsa ja asui 18-vuotiaaksi. Innostus musiikkiin alkoi Kiiskisen veljen ostettua kitaran. == Diskografia == * Vieraat maat, Amigo, 1994 * Suuri mies, Parlophone (EMI) 1996 * Toinen kuu, Amigo Music Finland, 1992 * Matkalla, Texicalli, 1998, kokoelma 1992-1998 * Soivat kivet, Jupiter/Amigo, 1994, (Timo Kiiskinen ja Soivat Kivet) * Laulumorsian, Ranka/ Spinefarm, 2000 * Anilliinihuuliprinsessa, 2005, Texicalli; Pelastakaa Lapset -järjestön kanssa tehty lastenlaulualbumi * Omalla maalla, 2007, MuFarang * Chet, 2009, MuFarang Lisäksi vierailevana solistina Veli-Matti Järvenpään levyillä Haitaritaivas (1999) ja Särkijärven Bolero (Amigo 1992) === EP === *Hietaniemi-EP, Texicalli 2002 ==Palkinnot== * Kullervo Linna -palkinto 2011 * Juha Vainio -palkinto 2014 == Lähteet == == Aiheesta muualla == * Facebook * Elvis ry:n haastattelu vuonna 2014 (Archive.org) * * * Timo Kiiskisen tuotanto MusicBrainz-tietokannassa Luokka:Suomalaiset laulaja-lauluntekijät Luokka:Suomalaiset säveltäjät Luokka:Vuonna 1963 syntyneet Luokka:Elävät henkilöt
Erkki Siltola

Erkki Allan Siltola (25. helmikuuta 1925 Tervakoski – 21. helmikuuta 2012 Tampere) oli suomalainen näyttelijä. Siltola teki ammattilaisuransa pitkälti Tampereen Teatterissa ja Tampereen Työväen Teatterissa. Hän näytteli myös muutamissa elokuvissa, kuten Sissit ja televisiosarjoissa, kuten Mustat ja punaiset vuodet. == Ura == Siltolan vanhemmat olivat Väinö ja Vieno Siltola. Hän työskenteli kiinnitettynä näyttelijänä Porin Teatterissa 1968–1971, Tampereen Teatterissa 1971–1977 ja Tampereen Työväen Teatterissa 1977–1988. Hän jäi eläkkeelle 1988. Näyttelijänlaadultaan Siltola oli eritoten vahvojen mieshahmojen tulkitsija: hänen roolejaan olivat muun muassa Akseli Koskela Väinö Linnan tekstiin perustuvassa näytelmässä Täällä Pohjantähden alla, työnjohtaja Turkka Teuvo Pakkalan komediassa Tukkijoella ja väkivahva Janne pohjalaisaiheisessa teoksessa Puukkojunkkarit. Persoonaltaan häilyvämpää, naisasioissaan kompastelevaa ja murheensa viinapulloon hukuttamaan taipuvaista tyyppiä edusti Juhani Niskavuoren rooli. Viitattu 16.9.2018 Siltolan roolitehtäviä olivat niin ikään Neiti Julien Jean ja Kansanvihollisen Stockmann. Lillian Hellmanin draamassa Vartio Reinillä Siltola näytteli insinööri Müllerin roolin. Lukemattomien tamperelaisten näyttämötaiteilijoiden tapaan Siltola näytteli myös Pyynikin kesäteatterissa. Vuonna 1974 hänellä oli rooli F. E. Sillanpään alkuperäisteokseen pohjaavassa näytelmässä Miehen tie. Siltola näytteli useissa televisiotuotannoissa ja teatterielokuvissa 1960–1990-luvuilla. Mikko Niskasen jatkosotaelokuvassa Sissit hänellä on kapteeni Kokkosen rooli. " --- hänessä [Siltolassa] on sellaista jämerää luontevuutta, jota elokuvassamme arvatenkin myös vastedes tarvitaan", Heikki Eteläpää arvioi Siltolan suoritusta. Eila Arjoman ohjaamassa eeppisessä televisiodraamassa Mustat ja punaiset vuodet Siltolalla on miespääosa Taavi Jokisena. Sarjan kuluessa Taavi ikääntyy noin kolmikymppisestä lapsiperheen isästä lähes seitsenkymppiseksi eläkeläiseksi. Siltolan tunnetuin komediallinen rooli lienee mopoileva rovasti Neil Hardwickin televisiosarjassa Tankki täyteen. Uransa loppuvuosina Siltola näytteli muun muassa sivuroolin lääkärinä elokuvassa Nuoruuteni savotat. Siltolan tulkitsemien hahmojen pyrkimyksenä on usein voittaminen: joko vihollisen tai onnettomuuden. Jälkimmäisen voittamista edustaa Miettisen rooli Matti Kassilan televisioelokuvassa Luoti sydämessä. == Filmografia == === Elokuvat === *Sissit (1963) *Luoti sydämessä (1964) *A-näytelmä (1970) *Laulupapukaijapariskunta (1971) *Haudankaivajan kylä (1974) *Zoja (1983) *Kalevala (1985) *Nuoruuteni savotat (1988) === Televisiosarjat === *Mustat ja punaiset vuodet (1973) *Tankki täyteen (1978–1980) *Reinikainen (1983) *Suomalaisia tähtihetkiä (1983) *Neljä päivää (1985) *Mustajärven oudot linnut (1991) *Kvartetti (1991) *Luonnonmukainen rakastaja (1992) *Pappa rakas (1993) == Lähteet == * * * === Viitteet === == Aiheesta muualla == *Yle.fi: Erkki Siltola * * Luokka:Suomalaiset näyttelijät Luokka:Vuonna 1925 syntyneet Luokka:Vuonna 2012 kuolleet
Axel Möller

Didrik Magnus Axel Möller (16. helmikuuta 1830 – 25. lokakuuta 1896) oli ruotsalainen tähtitieteilijä. Hän vaikutti Lundin yliopistossa mutta teki suuren matkastipendin turvin yli vuoden mittaisen matkan Euroopan tärkeisiin yliopistoihin. Johann Franz Encke oli julkaissut teorian, jonka mukaan tähtienvälinen aine vaikuttaa komeettojen ratoihin. Möllerille vahvisti tämän havainnoillaan, ja hänelle myönnettiin vuonna 1881 Royal Astronomical Societyn kultamitali. == Lähteet == Luokka:Ruotsalaiset tähtitieteilijät Luokka:Vuonna 1830 syntyneet Luokka:Vuonna 1896 kuolleet
Câmara de Lobos

Câmara de Lobos on kaupunki Portugalille kuuluvalla Madeiran saarella. Se sijaitsee noin seitsemän kilometriä saaren pääkaupungista Funchalista länteen. Kaupungissa on 34 246 asukasta (vuonna 2015) ja sen pinta-ala on 52,1 neliökilometriä. Kaupungin asukastiheys on Madeiran toiseksi suurin, myös asukasluvultaan se on toiseksi suurin saaren pääkaupungin Funchalin jälkeen. Kaupungin nimi merkitsee kirjaimellisesti susien kunta, nimi muodostuu kunnan sijaintipaikkaa kuvailevasta Câmara-sanasta ja jälkimmäinen sana viittaa suden sijasta kuitenkin munkkihylkeeseen, portugaliksi lobos-marinhos (). Susia Madeiralla ei ole koskaan ollut. Hylkeet ovat myös aiheena kaupungin vaakunassa. Kunta on perustettu 25. toukokuuta 1835. Pääelinkeinot ovat maatalous ja kalastus. Alueella viljellään etenkin viiniä. Kaupungin länsiosassa sijaitseva yksi Euroopan korkeimmista kalliojyrkänteistä, Cabo Girão (580 metriä), on huomattava matkailunähtävyys. Kaupungin yhdistää naapureihinsa tiheä, lyhyin vuorovälein liikennöity linja-autoverkosto. Madeiran etelärannikkoa myötäilevä moottoritie ohittaa kaupungin osittain tunnelissa. Asutus ulottuu vuoren rinteille lähes 800 metrin korkeudelle. Lähellä Cabo Girãota on jyrkänteen yläreunalta alas kapealle rantakaistaleelle johtava köysirata, joka on ainoa kiinteä yhteys rannalla sijaiseville viljelyspalstoille. Kaupungin nykyinen keskusta sijaitsee paikassa, jossa portugalilaisen tutkimusmatkailijan, João Gonçalves Zarcon, uskotaan nousseen maihin vuonna 1419. Tätä pidetään Madeiran löytämisen ajankohtana. Noustessaan maihin Zarcon miehet löysivät amfiteatterin muotoisen lahdelman joka tarjosi laivoille suojaa Atlantin myrskyiltä. Paikalla oli myös suuri munkkihyljeyhdyskunta, jonka mukaan kaupunki on siis nimetty. == Lähteet == == Aiheesta muualla == Luokka:Madeiran kunnat
Tähtimureena

Tähtimureena (Echidna nebulosa) on mureenalaji, jota joskus pidetään meriakvaariossa. == Ulkonäkö ja koko == Tähtimureena voi kasvaa noin metrin pituiseksi. Sen pohjaväri on hopeanharmaa, ja kuviointi muistuttaa mustia ja valkoisia tähtiä tai lumihiutaleita. == Alkuperä == Tähtimureena on kotoisin Indopasifiselta merialueelta. Se elää kivenkoloissa ja vuorovesien huuhtomilla korallisärkillä, sekä laguuneissa ja merenpuoleisilla riutoilla 10 metrin syvyyteen asti. == Käyttäytyminen == Tähtimureena on yksi akvaarioiden suosituimmista mureenalajeista, sillä se on rauhallinen, ei kovin arka eikä syö kaloja. On tärkeää, että sen akvaariossa on tiivis kansi, sillä kala luikahtaa helposti lattialle. == Ravinto == Tähtimureena syö rapuja ja muita äyriäisiä. == Lähteet == Luokka:Mureenat Luokka:Meriakvaariokalat
Keskiboreaalinen vyöhyke

Keskiboreaalinen vyöhyke on yksi boreaalisen vyöhykkeen alavyöhykkeistä. Vyöhyke kulkee koko maapallon ympäri pohjoisella pallonpuoliskolla. Suomessa mänty on jo keskiboreaalisella kuusta yleisempi. Lehtipuita on noin viidennes puustosta. Kuiva kangasmetsä yleisin metsätyyppi, vaikka tuoreita kankaitakin on melko paljon. Lehtoja on siellä täällä, mutta jalopuita ei niissä enää eteläboreaalisesta vyöhykkeestä poiketen esiinny. Keski-Boreaalisella vyöhykkeellä lehdot sijaitsevat topografisesti enää hyvin yksipuolisilla paikoilla, lähinnä purolaaksoissa tai kallionalusilla. Lehtojen pääpuulaji on yleensä kuusi, tai koivu. Kasvukausi 140–160 vrk, PE 430–465 mm, metsät melko tiheitä ja kohtalaista vauhtia kasvavia. Keskiboreaalisia metsiä kasvaa Suomessa lähinnä Oulun läänissä, Tornion ja Kemin rannikkoseudulla, Etelä- Lapissa, Pohjois-Karjalan pohjoisosissa, Keski-Pohjanmaalla ja paikoitellen Keski-Suomen maakunnan ja Etelä-Pohjanmaan maakunnan pohjoisissa osissa. Runsaasti soita, joita muodostuu myös alaville, tasaisille paikoille. Syvällä maaperässä esiintyy laikuttaisesti ikiroutaa. Yöhalloja voi esiintyä jopa pitkin kesää. Vyöhyke on viljan viljelyn pohjoisraja, tosin kannattavaa metsätalousaluetta. ==Lähteet== Luokka:Kasvillisuusvyöhykkeet
Boris Schapiro

Boris Schapiro (22. elokuuta 1909 – 1. joulukuuta 2002) oli brittiläinen bridgenpelaaja. Hän syntyi juutalaiseen perheeseen Riiassa, Latviassa. Schapiro osallistui uransa aikana muun muassa Bermuda Bowlin vuonna 1955 voittaneeseen joukkueeseen. Schapiroa syytettiin huijauksesta vuoden 1965 Bermuda Bowlin yhteydessä Buenos Airesissa. World Bridge Federation totesi hänen syyllisyytensä. Schapiron maine palasi vähitellen, ja hän saattoi jatkaa kansainvälistä uraansa. Schapiro kirjoitti vuosikymmenten ajan The Sunday Timesiin. Luokka:Brittiläiset bridgenpelaajat Luokka:Vuonna 1909 syntyneet Luokka:Vuonna 2002 kuolleet
Christian Pfannberger

Christian Pfannberger (s. 9. joulukuuta 1979 Judenburg) on entinen itävaltalainen maantiepyöräilijä. Pfannberger voitti sotilaiden maantieajon maailmanmestaruuden vuonna 1999 ja GP ZTS Dubnica nad Vahom -kilpailun 2001. Hän sijoittui Rheinland-Pfalzin ympäriajossa toiseksi 2002 ja Saksin ympäriajossa kolmanneksi 2004. Vuonna 2006 Pfannberger voitti Itävallan mäkiajon mestaruuden. Itävallan ympäriajossa hän voitti kolmannen etapin ja sijoittui kokonaiskilpailussa kolmanneksi. Seuraavana vuonna hän voitti Itävallan maantieajomestaruuden ja Itävallan ympäriajon mäkikilpailun sekä sijoittui toiseksi Coppa Agostoni -kilpailussa. Pfannberger voitti vuonna 2008 Giro del Capo -kilpailun ensimmäisen etapin ja kokonaiskilpailun. Huhtikuun lopulla hän saavutti viikon sisällä kolme huippusijoitusta pyöräilyn suurklassikoissa oltuaan kuudes Amstel Gold Racessa, yhdeksäs La Flèche Wallonnessa ja viides Liège–Bastogne–Liègessä. Kesäkuussa hän voitti toistamiseen maansa maantieajomestaruuden. MM-kilpailujen maantieajossa Pfannberger oli kahdeksas. Pfannberger sai kahden vuoden kilpailukiellon jäätyään kiinni EPO:n käytöstä 2004. Toukokuussa 2009 hänen Katjuša-tallinsa kertoi Pfannbergerin jääneen toistamiseen kiinni dopingista.Giro d'Italia - Katusha ace suspended Eurosport.yahoo.com 6. toukokuuta 2009 Viitattu 6. toukokuuta 2009 Hän sai elinikäisen kilpailukiellon. == Lähteet == *Christian Pfannberger trap-friis.dk-tietokannassa *Pfannberger cyclingarchives.com- tietokannassa ===Viitteet=== Luokka:Itävaltalaiset maantiepyöräilijät Luokka:Dopingrikkomuksesta tuomitut itävaltalaiset Luokka:Dopingrikkomuksesta tuomitut pyöräilijät Luokka:Vuonna 1979 syntyneet Luokka:Elävät henkilöt
Ed Gordon

Edward "Ed" Lansing Gordon, Jr. (1. heinäkuuta 1908 – 5. syyskuuta 1971) oli yhdysvaltalainen yleisurheilija, jonka laji oli pituushyppy, ja olympiavoittaja Hän syntyi Jacksonissä, Mississipissä ja kuoli Detroitissa, Michiganissa. Vuoden 1928 kesäolympialaisissa Gordon sijoittui seitsemänneksi pituushypyssä. Hänen uransa kohokohta oli vuosi 1932, jolloin hän voitti Los Angelesin olympialaisissa pituushypyn olympiakultaa tuloksella 764 cm. == Lähteet == Luokka:Yhdysvaltalaiset pituushyppääjät Luokka:Yhdysvaltalaiset olympiavoittajat Luokka:Vuonna 1908 syntyneet Luokka:Vuonna 1971 kuolleet
Hessen matriisi

Hessen matriisi (joskus myös virheellisesti Hessin matriisi) on olennaisesti reaaliarvoisen funktion toinen derivaatta. Yhden muuttujan funktiolle asia on yksinkertainen ja Hessen matriisi onkin oikeastaan vain skalaariarvoinen funktio. Jos funktiolla f : \mathbb{R}^n \to \mathbb{R} on olemassa kaikki toisen kertaluvun derivaatat, niin f:n Hessen matriisi on : abla ^2 f = H = \begin{bmatrix} \frac{\partial f}{\partial x_1 \partial x_1} & \cdots & \frac{\partial f}{\partial x_1 \partial x_n} \\\ \vdots & \ddots & \vdots \\\ \frac{\partial f}{\partial x_n \partial x_1} & \cdots & \frac{\partial f}{\partial x_n \partial x_n} \end{bmatrix} Hessen matriisin definiittisyys on monella tapaa kiinnostava. Sen avulla voidaan tarkastella f:n paikallisten ääriarvojen luonnetta. Jos H on positiivisesti definiitti niin silloin f:n ääriarvo on paikallinen minimi. Vastaavasti, jos H on negatiivisesti definiitti niin silloin f:n ääriarvo onkin paikallinen maksimi. Kahden muuttujan tapauksessa voidaan laskea Hessen matriisin determinantti, mikä olennaisesti on ominaisarvojen tulo. Jos determinantti on positiivinen, on molemmat ominaisarvot joko negatiivisia tai positiivisia, jolloin kyseessä on paikallinen minimi tai maksimi. Vastaavasti, jos determinantti on negatiivinen ovat ominaisarvot eri merkkiset ja kyseessä on satulapiste. Jos determinantti on nolla, testi ei kerro mitään kyseisestä pisteestä. Huomionarvoista on, että siinä tilanteessa, että funktiolla f on jatkuvat toisen kertaluvun osittaisderivaatat, niin Hessen matriisi on symmetrinen. Toisaalta Hessen matriisi on aina neliömatriisi. Kolmanneksi jos f:llä on jatkuvat toisen kertaluvun osittaisderivaatat, niin on olemassa toisen asteen numeerinen approksimaatio: : f(x_0 + h) = f(x_0) + abla f(x_0) \cdot h + \tfrac{1}{2}h^TH(x_0)h + \epsilon(h) \cdot ||h||^2 Tässä pätee vielä, että \epsilon(h) lähenee nollaa h:n lähetessä nollaa. Siis määritelmän mukaan arvio on f:n toisen asteen approksimaatio. Tämän approksimaation avulla voimme todistaa paikallisia ääriarvoja koskevia lauseita. Hessen matriisi on saanut nimensä saksalaisen matemaatikon Otto Hessen (1811–1874) mukaan. == Lähteet == Luokka:Differentiaalilaskenta Luokka:Matriisit
Nea Lindgrén

Nea Lindgrén (s. 1964 Helsinki) on suomalainen kuvataiteilija, joka asuu ja työskentelee Helsingissä. Hänen töitään on ollut esillä useissa yhteisnäyttelyissä ja muutamissa yksityisnäyttelyissä. Kuvataideopettajana Lindgrén on työskennellyt Annantalon lasten- ja nuorten taidekeskuksessa. Hän on Taidemaalariliiton varsinainen jäsen. Lindgrén on työstänyt myös elokuva- ja musiikkiprojekteja sekä tehnyt yhteistyötä unkarilaisen Sándor Vályn kanssa. == Lähteet == == Aiheesta muualla == * Nea Lindgrénin kotisivut Luokka:Suomalaiset taidemaalarit Luokka:Vuonna 1964 syntyneet Luokka:Elävät henkilöt